**SVEUČILIŠTE U ZAGREBU**

**STOMATOLOŠKI FAKULTET**

**Gundulićeva 5, 10000 ZAGREB**

 **NATJEČAJ**

**za upis polaznika doktorskog studija za stjecanje akademskoga stupnja doktora znanosti u trajanju od tri godine (šest semestara) u ak. god. 2023./2024.**

Doktorski studij za stjecanje akademskoga stupnja **doktora znanosti** traje tri godine. Ustrojen je od metodoloških i granskih predmeta, te znanstvene djelatnosti izvan organizirane nastave i propisanom bodovnom sustavu. Planirani početak nastave je u zimskom semestru ak. 2023./2024. godine. Po završetku studija stječe se akademski stupanj **doktora znanosti (dr.sc.)**. Ukupna cijena studija je 7.167,03 EUR (54.000,00kuna).

Nastava se izvodi na hrvatskom jeziku.

**Uvjeti:**

* završen studij dentalne medicine/stomatologije ili drugi sveučilišni diplomski studij iz biomedicinskog područja,
* pojedinačne predmete mogu upisivati i polaznici drugih doktorskih studija, a na preporuku mentora,
* uspjeh u diplomskom studiju: prosječna ocjena viša od 3.50 za studente u dijelu radnog vremena i 4.00 za studente u punom radnom vremenu
* dva pisma preporuke znanstveno-nastavnih djelatnika
* znanje engleskog jezika (minimalno B2 razina)

**Kriteriji za odabir kandidata:**

* uspjeh na studiju (prosjek ocjena i duljina studiranja)
* objavljen (ili prihvaćen za objavljivanje) rad u znanstvenom časopisu
* prijedlog o području istraživanja i potencijalni mentor
* aktivno sudjelovanje na znanstveno-istraživačkim projektima
* aktivno sudjelovanje na znanstvenim kongresima
* eksperimentalni diplomski rad
* nagrade i priznanja

**Prijava i potrebni dokumenti:**

* prijava i upitnik (obrasci na www.sfzg.hr),
* domovnica ili dokaz o državljanstvu (strani državljani),
* izvod iz matične knjige rođenih,
* diploma ili ovjerena preslika diplome o završenom studiju biomedicinske grupacije,
* ovjereni prijepis ocjena diplomskog studija,
* ovjerena preslika diplome o stečenom stupnju magistra znanosti (ukoliko je pristupnik mr.sc.),
* ovjereni izvod iz indeksa poslijediplomskog studija s navedenim ocjenama iz svih predmeta (ukoliko je pristupnik mr.sc.),
* životopis,
* dokaz o znanju engleskog jezika,
* dva pisma preporuke,
* troškovi prijave u iznosu od 55,00 Eura (414,40 kn) koji se uplaćuju na račun Stomatološkog fakulteta, IBAN (račun primatelja): HR 7423600001101235285, (u model za broj ne upisivati ništa, a u poziv na broj upisati: 6526422),
* priznanica o uplati.

Razgovor s pristupnicima je obvezni dio upisnog postupka, a održat će se uz prethodnu obavijest elektroničkom poštom.

Sve obavijesti mogu se dobiti u Službi za studije i trajno obrazovanje, Petrinjska 34, 10000 Zagreb, tel. +38514807364, e-mail: pds@sfzg.hr ili na web stranicama: https://www.sfzg.unizg.hr/poslijediplomska\_nastava

Prijave treba predati do **30. lipnja 2023. godine**, u Tajništvu Stomatološkog fakulteta,

Petrinjska 34, 10000 Zagreb ili preporučeno poštom s naznakom "Prijava za upis na doktorski studij".